CELEX: C2007/199/76
Language: et
Date: 2007-08-25 00:00:00
Title: Kohtuasi T-220/07: 18. juunil 2007 esitatud hagi — Transports Schiocchet — Excursions versus Euroopa Ühenduste Komisjon

25.8.2007   
            
            
               ET
            
            
               Euroopa Liidu Teataja
            
            
               C 199/40
            
         18. juunil 2007 esitatud hagi — Transports Schiocchet — Excursions versus Euroopa Ühenduste Komisjon
   (Kohtuasi T-220/07)
   (2007/C 199/76)
   Kohtumenetluse keel: prantsuse
   Pooled
   
      Hageja: Transports Schiocchet — Excursions (Beuvillers, Prantsusmaa) (esindaja: advokaat D. Schönberger)
   
      Kostja: Euroopa Ühenduste Komisjon
   Hageja nõuded
   
               —
            
            
               Tuvastada komisjoni lepinguväline vastutus hageja põhiõiguste rikkumise eest, kuivõrd tema suhtes kohaldatakse nõukogu 20. märtsi 1972. aasta määrust (EMÜ) nr 517/72;
            
         
               —
            
            
               tuvastada komisjoni lepinguväline vastutus hageja põhiõiguste rikkumise eest alates nõukogu 16. märtsi 1992. aasta määruse (EMÜ) nr 684/92 vastuvõtmisest;
            
         
               —
            
            
               mõista komisjonilt ülalnimetatud põhjustel tekitatud kahju hüvitamiseks välja 50 723 808,39 eurot või muu eksperdi poolt määratud summa, mis võib olla ka suurem, ja millele lisandub viivis määraga 8 % aastas alates kohtuotsuse tegemisest kuni võlgnevuse tegeliku tasumiseni;
            
         
               —
            
            
               mõista käesoleva astme kohtukulud välja komisjonilt;
            
         
               —
            
            
               jätta hagejale võimalus kasutada kõiki muid õigusi ja õiguskaitsevahendeid.
            
         Väited ja peamised argumendid
   Käesolevaga esitab hageja lepinguvälise vastutuse tuvastamise hagi, mille eesmärk on väidetava kahju hüvitamine, mis talle põhjustati komisjoni 7. septembri 1989. aasta otsusega 89/524/EMÜ Luksemburgi ja Prantsusmaa vaidluse kohta nende riikide vahelise regulaarse spetsialiseeritud reisijateveo teenuse loomise üle (1), mille peale hageja esitas tühistamishagi, mis Euroopa Kohtu 16. aprilli 1991. aasta otsusega kohtuasjas C-354/89: Schiocchet vs. komisjon (2) jäeti rahuldamata, ning samuti nõukogu 16. märtsi 1992. aasta määrusega (EMÜ) nr 684/92 bussidega toimuva rahvusvahelise reisijateveo ühiseeskirjade kohta (3).
   Hageja väidab oma hagis, et kõnesolevate õigusaktide vastuvõtmisega rikkusid ühenduse institutsioonid tema põhiõigusi, kuna nad muutsid õiguspäraseks õigusvastase olukorra, milles tema konkurendid, kellel puudus eelnev luba, tegutsesid Luksemburgi ja Prantsusmaa vahelisel autobussivedude turul.
   
      (1)  EÜT L 272, lk. 18.
   
      (2)  EKL 1991, lk I-01775.
   
      (3)  EÜT L 74, lk 1.